सुरुमै खोटको लगाम लगाएर तपाईँलाई तान्ने भएँ प्रवीण जी । गजलमा संरचनाको साँगुरो 'महला'बाहेक गेयात्मकता यसको प्राण हो भन्ने त हामीलाई थाहा नै छ । तर यस गजलमा पहिलो सेर (मतला) मै ढुङ्गा बिझ्यो । मात्रा अथवा अक्षरगन्तीमा रहेको ठूलो खाडल वाचन गर्दा नै महसुस गर्न सकिन्छ । कहिलेकाहीँ मात्रामा एकाध बढीघटीको अवस्था हुँदा पनि नपचाइने होइन, त्यस बेला गजलको सहज वहाब, शब्दछनोटमा सटीकताले त्यस्तो खाडल पुर्ने गर्छ, तर सधैँ भने होइन । अरू ठाउँमा पनि यस गजललाई चिरिच्याट्ट गर्ने ठाउँ निकै छन्, शब्द संयोजन तथा अदलबदल र किफायती मुख्य कुरा हो ।
धाइबा जी! तपाईंहरुको सल्लाहा सुझाब ले त मेरो बिरामी गजलको औषधी उपचार गर्छ, मलाइ शितलताको अनुभुति दिन्छ, अझै राम्रो सिर्जनाम समर्पित हुने उर्जा दिन्छ त्यसैले अन्यथा लिने कुरै भएन बरु तपाई प्रति आभारि छु।
यो पहिलो शेर, शब्द चयन मा पक्कै नमिलेकै हो मलाई पनि अप्ठ्यारो लागि लागि पोस्ट गरेको थिए अब तपाइको सुझबले भने केहि बेर घोत्लेर भएपनि काटछाट गरेर मिलाउनु पर्ला भन्ने लागेको छ र आगामि दिनमा सुधार तर्फ भरमग्दुर प्रयास मेरो तर्फ बाट हुने छ ।